Verslo portretas — arba asmeninio įvaizdžio viešoje erdvėje formavimo priemonė.
Mes vis dažniau vieni kitus pirmą kartą pamatome internete.
Kaip ir bet kurioje gyvenimo srity, taip ir versle mums rūpi palikti gerą pirmą įspūdį, nes nuo to gali priklausyti darbo pokalbio ar verslo plėtros sėkmė.
Portretas yra vienas iš pirminių įrankių, kurį galime pasitelkti siekdami įgyvendinti užsibrėžtus tikslus.
Abejojate ar jums tikrai to reikia?
Portreto formatas
Ar fotografiją galėsiu naudoti Linkedin?
- Taip, tam darysime horizontalų kadrą. Iš tokio kadro lengvai kerpasi kvadratas bei burbuliukas, kurį naudoja visi socialiniai tinklai.
-O kaip dėl horizontalaus? Man visai patinka, kai matosi daugiau kūno.
- Vertikalų kadrą panaudosite ten, kur nereikia nieko kirpti. Esu ne sykį susidūrusi su klientais, kurie norėjo panaudoti vertikalų kadrą, bet to nepavyko padaryti, nes nusikirpdavo rankos ir atrodydavo keistai.
Klientai visada žino, kur bus panaudotas jų portretas, bet dažniausiai net nesusimąsto, kiek gali turėti įtakos kadro forma. Viena kas mums gražu, bet kita ar tai yra praktiškai pritaikoma. Vienam, gali nerūpėti nukirpta ranka, o kitam ne.
Tad eidami fotografuotis, būtinai papasakokite kur naudosite fotografijas.
Fono spalva
Verslo portretas arba dar kitaip klasikinis "headshot" portretas yra skirtas profesiniam įvaizdžiui formuoti.
Ar atkreipėte dėmesį į portrete vyraujantį foną? Juoda, Pilka ir Balta — dažniausiai šios trys spalvos visuomet dominuoja klasikiniame "headshot" portrete.
Tai kaip gi nuspręsti, kuris fonas labiausiai tinka? Fono spalva gali priklausyti nuo profesijos, drabužių, skonio ar techninių reikalavimų pvz. internetinio puslapio spalvų.
- Juodas fonas yra labai kontrastingas. Ši spalva spinduliuoja profesionalumą ir eleganciją. Tad jei norite būti išskirtiniai — juoda yra drąsiausių spalva.
- Pilkas fonas yra visoms progoms tinkamas fonas. Šviesi pilka, tamsi pilka — bet kuris pilkos atspalvis atrodys gerai, nes jis yra neautralus.
- Baltas fonas kaip ir juodas — yra kontrastingas, ir itin madingas tarp politikų, nekilnojamojo turto brokerių bei grožio specialistų. Baltas fonas portretui suteikia estetinės švaros. Taip pat jis yra pratiškas iš techninės pusės — objektą iš balto fono lengva "iškirpti".
Renkantis foną, visų pirma, pasitarkite — aptarkite drabužių spalvas, portreto panaudojimo vietas. Visada atsižvelgsiu į jūsų pageidavimus ir parinksiu tinkamiausią variantą. O prireikus, padarysiu kelias variacijas ir jūs galėsite išsirinkti, kokio portreto norite labiausiai.
Nepamirškite, fono spalva yra tik elementas, papildantis jūsų atvaizdą. Svarbiausia, jog portrete jūs turite atpažinti save!
- Pilkas fonas
- Juodas fonas
- Ofiso aplinka
- Visiškai baltas fonas
Kokį įvaizdį norite sukurti?
- Norint atsakyti į šį klausimą, pirmiausia reikia atsižvelgti į jūsų profesijai būdingus standartus, t.y. teisininko, gydytojo įvaizdis gali kardinaliai skirtis nuo dailės mokytojos.
- Dar svarbu atsižvelgti į save darbo aplinkoje — ar jūs esate rimti ir visad apsirengę formaliai, o gal priešingai, vertinat laisvą neformalų stilių.
Prieš fotografuodama būtinai jūsų paklausiu — kaip save apibūdintumėte darbe — ar esate tas (-a) šmaikštuolis (-ė), ar labiau rimtas (-a), ramesnio būdo. Man tai svarbu žinoti, nes sesijos metu mes kartu kursim JŪSŲ portretą, kuris turi atspindėti JUS. Pažadu — dirbtinai šypsotis tikrai nereiks :)
Neformalus verslo įvaizdis
Formalus įvaizdis
Makiažas ir šukuosena
Visi klausia ar būtina- atsakau, ne, tačiau rekomenduotina dėl šių priežasčių:
- Sulyginti veido odos atspaslviai sutrumpina fotografijų paruošimo laiką.
- Paryškinti veido bruožai fotografijoje atrodo kontrastingiau.
- Ar makiažas skirtas tik moterims? Tikrai ne. Makiažas daromas vaikams ir vyrams, jei tik to reikia.
- Jei makiažą darysitės salone, būtinai įspėkite meistrą, jog einate fotografuotis į fotostudiją. Vizažistas (-ė) privalo mokėti padadaryti tinkamą makiažą studijiniam apšvietimui.
Kaip pasirinkti drabužius?
Drabužiai turi:
- Jums patikti, nevaržyti, atitikti jūsų įvaizdį.
- Jei pirksite drabužius fotosesijai — įsitikinkite, kad jums tikrai patinka ir jūs gerai jaučiatės. Netinkamai pasirinkti drabužiai dažniausiai gerokai įtakoja fotosesijos nuotaiką, fotografijų stilių.
Abejojate? Atsiųskite man ką turite savo spintoje — padėsiu išsirinkti.